PÜHADE AEG - JÕULUD
Sünnipäevad on toredad päevad.
Häid jõule!
Peame sel jõuluajal Jeesuse sünnipäeva.
Loodan, et rõõmusõnum me kõigi jaoks on:
meile on sündinud Päästja, kes on Jeesus Kristus.
Loen jõuluevangeeliumi Luuka evangeeliumi järgi:
"Neil päevil sündis, et keiser Augustus andis käsu
kirjutada üles kogu riigi rahvas.
See esmakordne üleskirjutus toimus ajal,
kui Küreenius oli Süüria maavalitseja.
Ja kõik läksid ennast kirja panema igaüks oma linna.
Nii läks ka Joosep Galileamaalt Naatsaretist üles Juudamaale
Taaveti linna, mida hüütakse Petlemmaks, sest ta oli Taaveti soost ja pärusmaalt,
et lasta end üles kirjutada koos Maarjaga, oma kihlatuga,
kes oli lapseootel.
Aga nende sealoleku aegu said päevad täis
ja Maarja pidi sünnitama.
Ta tõi ilmale oma esimese poja ning mähkis ta mähkmetesse
ja asetas sõime, sest nende jaoks polnud majas kohta.
Karjased olid seal paigus õitsil ja valvasid öösel oma karja.
Issanda ingel seisatas nende juures ja Issanda kirkus säras nende ümber
ja nad kartsid üliväga.
Aga ingel ütles neile: Ärge kartke!
Sest vaata, ma kuulutan teile suurt rõõmu,
mis saab osaks kogu rahvale,
et teile on täna sündinud Taaveti linnas Päästja, kes on Issand Kristus.
Ja see on teile tunnustäheks:
te leiate lapsukese mähitud ja sõimes magavat.”
Äkitselt olid koos ingliga taevased väed Jumalat kiitmas:
Au olgu Jumalale kõrges
ja maa peal rahu, inimestest hea meel!”
Ja sündis, kui inglid olid nende juurest ära läinud taevasse,
et karjased ütlesid üksteisele:
Läki nüüd Petlemma, et näha saada seda, mis on sündinud,
mis Issand on teatanud meile!”
Ja nad läksid rutates ja leidsid Maarja ja Joosepi
ja lapsukese, kes magas sõimes.
Aga nähes teda teatasid nad sõnumist,
mis neile oli räägitud selle lapse kohta.
Kõik, kes kuulsid, panid seda imeks, mida karjased olid neile kõnelnud.
Ent Maarja jättis kõik need lood meelde,
mõtiskledes nende üle oma südames.
Karjased pöördusid tagasi, ülistades ja kiites Jumalat kõige eest,
mis nad olid kuulnud ja näinud.
Kõik oli olnud nii, nagu neile oli räägitud."
See on jõuluevangeelium.
Jõuluaega jääb mitu püha.
Jõululaupäev,
mis on jõulu sündmuse ootus ja paljudele tähtsaim jõuludel.
Jõulupüha selle tõttu, et siis on kingituste jagamise aeg.
Armsad lapsed ja lapsemeelsed rõõmustuvad saadud jõulukinkide üle.
Siis on jõulupüha, mis on ka jõulukiriku päev.
Paljudele on see päev puhkepäevaks.
Ja siis Tabanipäev, millel on oma tähendus.
Ka see on jõulude puhkuse- ja hingamisaeg.
Erinevate inimestega jõuludest vesteldes
selgub, et jõulumälestusi on väga mitmesuguseid.
Kellele on aastaid ja aastakümneid jõulud olnud hea aja mahavõtmise aeg,
hea pühade aeg.
Üsna paljud ütlevad,
et jõulud on aasta kõige halvem ja raskem periood,
sest sellega kaasnevad mälestused.
Mälestuskillud olnust või endise eluga seotud saatus ja mälestused.
Jõuluajal meenub kõige esmalt kalli lähedase inimese kaotus.
Kui elus on olnud sündmusi,
mil oled eemaldunud mõnest kallist lähedasest inimesest,
siis jõuluajal tulevad kõik mälestused esile ja süvenevad.
Sel juhul on jõulud heidutav, ahistav ja rõhuv aeg.
"Aga kui" on hea ütelus.
Aga kui see jõuluaeg võiks olla nii sinu kui minu jaoks uue alguse jõuluks,
elementaarsete asjade juurde naasemise jõuluks.
Jõulusõnum on selline: "Meile on sündinud Päästja."
Aga sellest ei piisa, et meile on sündinud Päästja.
Kuid mõtle sel jõuluajal hoopis nii - sinule on sündinud Päästja.
Sinule on sündinud Jumal, kes tahab võtta kogu ahistuse ja hirmu
ning kõik halvad mälestused.
Ta tahab uuendada sind sügaval südames.
Võid öelda sel jõuluajal: "Tule, Issand Jeesus,
Jeesus, tule mu südamesse elama.
Ole mu südames,
et nendest jõuludest saaksid esimesed parimad jõulud,
mis mul eales olnud on."
Armas sõber,
soovin sulle selliseid jõule, kus Jeesus on koos sinuga.
Tema on sinu rõõm, rahu ja vabadus.
Sinule on sündinud Päästja, Jeesus Kristus.
Võta Ta vastu.
Jeesus on siin.
Aamen.
Tõlge: Mare Peterson